মারা গেলেন অস্কার ও গোল্ডেন পাম জয়ী পরিচালক ডেভিড লিঞ্চ

ওয়েব ডেস্ক: অস্কার (Oscar) ও গোল্ডেন পাম (Golden Palm) জয়ী প্রখ্যাত মার্কিন পরিচালক ডেভিড লিঞ্চ (David Lynch)৭৮ বছর বয়সে মারা গেলেন(Died)। গতকাল তাঁর পরিবার এক ফেসবুক পোস্টে লিঞ্চের মৃত্যুর বিষয়টি নিশ্চিত করেছে। তার পরিবার এক ফেসবুক পোস্টে জানিয়েছে, “গভীর দুঃখের সঙ্গে আমরা, তার পরিবার শিল্পী ও মানুষ ডেভিড লিঞ্চের মৃত্যুর সংবাদ জানাচ্ছি। এখন পৃথিবীতে একটি বড় শূন্যতা তৈরি হয়েছে, কারণ তিনি আর আমাদের মধ্যে নেই। তবে, তিনি যেমন বলতেন, ‘ডোনাটের দিকে তাকাও, গর্তের দিকে নয়।’ আজ একটি সুন্দর দিন, সোনালি রোদ এবং নীল আকাশে পরিপূর্ণ।”

গত বছরের আগস্টে ডেভিড লিঞ্চ (David Lynch) জানিয়েছিলেন, অনেক বছর ধরে ধূমপানের কারণে দীর্ঘস্থায়ী ফুসফুসের রোগের সঙ্গে লড়াই করছেন তিনি। তবে তার মৃত্যুর কারণ জানা যায়নি। সব মাধ্যমে কাজ করেছেন প্রখ্যাত এই নির্মাতা। তার নির্মিত চলচ্চিত্র পরাবাস্তববাদী কাল্ট ক্ল্যাসিক সিনেমা ‘মুলহোল্যান্ড ড্রাইভ’(Mulholland Drive), ‘টুইন পিকস’-এর জন্য অধিক পরিচিত। তার উল্লেখযোগ্য অন্য কাজগুলো হলো— ‘ব্লু ভেলভেট’(Blue Velvet), ‘দ্য এলিফ্যান্ট ম্যান’, ‘লস্ট হাইওয়ে’ প্রভৃতি।

আরও পড়ুন: দয়া করে গুজব ছড়াবেন না, আমাদের একা ছেড়ে দিন… করিনা

অন্য খবর দেখুন